open-index/open-wikipedia-markdown huggingface dataset:
Dom kultúry Ružinov

náhľad|Dom kultúry Ružinov

**Dom kultúry Ružinov** (DK Ružinov) je kultúrne zariadenie v Bratislave nachádzajúce sa v mestskej časti Ružinov. Konajú sa tu pravidelné kultúrne a spoločenské podujatia, ako aj výstavy a veľtrhy. 

Najvýznamnejšími miestnosťami DK Ružinov sú Dolný vestibul, Veľká sála, a Malá sála.

## Externé odkazy
* oficiálna stránka

Kategória:Kultúra v Bratislave
Kategória:Budovy v Bratislave
Kategória:Ružinov
Oxford Tower

thumb|Oxford Tower alebo Intraco II
**Oxford Tower** alebo **Intraco II** je mrakodrap vo Varšave na ulici Chałubińskiego 8 v mestskej štvrti Warszawa-Śródmieście. Postavený bol v rokoch 1975-1979.

Má 46 poschodí, výška po strechu je 140 m a po vrchol 150 m.

## Iné projekty

Kategória:Mrakodrapy vo Varšave
Kategória:Architektúra z 1979
Intraco I

right|thumb|Intraco I

**Intraco I** je výšková budova vo Varšave, ktorá bola postavená v roku 1975.

Má 39 poschodí a výšku 138 metrov. Nachádza sa na ulici Stawki 2 v mestskom obvode Warszawa-Śródmieście.

## Iné projekty

Kategória:Výškové budovy vo Varšave
Belturbet

thumb|Belturbet
**Belturbet** (ír. *Béal Tairbirt*) je mesto v severovýchodnej časti Írska, v grófstve Cavan. 
V roku 2011 tu žilo 1 378 obyvateľov.

Mesto leží na rieke Erne,  od hranice so Severným Írskom, na ceste I. triedy N3. Najbližšími mestami sú Ballyconnell ( na ZSZ), Killeshandra ( na JJZ), Clones ( na severovýchod); do Cavanu je to  JJV smerom a do Enniskillen v Severnom Írsku  (SSZ smerom).

Mesto vzniklo pri jednom z brodov cez rieku Erne. Začiatkom 13. storočia tu stála malá pevnosť, v 17. storočí sa Belturbet stal významným obchodným strediskom. 28. decembra 1972 tu pri bombovom atentáte zahynuli dvaja mladí ľudia (Geraldine O'Reilly a Patrick Stanley). 

V súčasnosti je hlavným zdrojom príjmov mesta cestovný ruch (rybolov, plavby po rieke, turistika). Každoročne posledný júlový týždeň sa tu koná festival *Belturbet Festival of The Erne*. Severne od mesta je pri rieke vybudovaná lodenica.

## Referencie


## Iné projekty

## Externé odkazy
* Location in Ireland 
* A map Of Belturbet Town
* Belturbet Town 1613-1840

Kategória:Mestá v grófstve Cavan
Stadio Giuseppe Meazza

**Stadio Giuseppe Meazza** známy tiež pod názvom **San Siro** je futbalový štadión v talianskom Miláne. Je to domáci štadión dvoch futbalových veľkoklubov: AC Miláno a Inter Miláno. Štadión má kapacitu 80&nbsp;018&nbsp;divákov a je jedným z 23 európskych päťhviezdičkových štadiónov. Meno nesie na počesť slávneho milánskeho futbalistu 30. rokov Giuseppe Meazzu. Na tomto štadióne sa odohrali MS vo futbale v roku 1934.

## Galéria San Sira

Obrázok:San Siro 2011.jpg
Obrázok:Giuseppe-Meazza-Stadion DSC00354.JPG
Obrázok:Scudo2009.jpg
Obrázok:Detail of the roof of the stadium G. Meazza in Milain.jpg


## Iné projekty
.

Kategória:AC Miláno
Kategória:F.C. Internazionale Milano
Kategória:Futbalové štadióny v Taliansku
Kategória:Stavby v Miláne
Kategória:Architektúra z 1926
Kategória:Šport v Miláne
Kategória:Športoviská na Zimných olympijských hrách 2026
Cootehill

**Cootehill** (ír. *Muinchille*) je mesto v severovýchodnej časti Írska, v grófstve Cavan. Žije tu 1 892 obyvateľov (2006).

Nachádza sa na ľavom brehu rieky Dromore v nadmorskej výške  Severne od mesta prechádza hranica grófstva Monaghan. Mesto leží na križovatke ciest R188, R189 a R190. Cavan je vzdialený  na juhozápad, Shercock  na juhovýchod, Bailieborough  na JJV, Clones  na severozápad, Monaghan  na SSV.

Cootehill vznikol na konci 17. storočia ako stredisko obchodu a remesiel, s tradíciou spracovania ľanu. V 19. storočí mesto ekonomicky prekvitalo, v roku 1837 tu otvorila Ulster Bank jednu zo svojich prvých pobočiek. V meste sídli spoločnosť Abbott Laboratories, ktorá sa zaoberá výrobou detskej stravy. 

Mesto je dnes strediskom cestovného ruchu, okolie mesta ponúka možnosti rybolovu, plávania, kajakingu, turistiky.  VJV od mesta, pri ceste do Shercocku, sa nachádza megalitické pohrebisko.

Kategória:Mestá v grófstve Cavan
Spektrum (budova)

náhľad|Spektrum, ešte ako sídlo TP
**Spektrum** (predtým **TP S.A. Tower** alebo **Twarda Tower**) je výšková budova vo Varšave na ulici Twarda 14/16 v mestskom obvode Warszawa-Śródmieście v centrálnej obchodnej štvrti. Sídli tu investor stavby, telekomunikačný operátor Telekomunikacja Polska S.A. (TP S.A.), a iné spoločnosti.

Má 30 nadzemných podlaží a 5 podzemných, celková výška je 128 metrov a hĺbka pod zemou 16,5 m. Celková úžitková plocha budovy je 50 000 m², z čoho využiteľných je 41 000 m². Postavená bola v roku 2003.

## Iné projekty

Kategória:Výškové budovy vo Varšave
Łucka City

vpravo|náhľad
**Łucka City** je obytná výšková budova vo Varšave na adrese Łucka 15 v mestskom obvode Wola. Je to najvyššia obytná budova v Poľsku, obsahuje 342 bytov s výmerou od 37 do 243 m². 

Jej výška po strechu je 106 m, po vrchol 120 m. Má 30 poschodí, postavená bola v rokoch 2000-2004.

Kategória:Výškové budovy vo Varšave
Reliéf

**Reliéf** môže byť:
*druh plastiky, pozri reliéf (sochárske dielo)
*súbor vypuklých a vklesnutých tvarov na povrchu Zeme, pozri reliéf (geomorfológia)
*mineralogická vlastnosť minerálu vo výbruse, pozri reliéf (mineralógia)
Austroslavizmus

thumb|Etnická mapa národov Rakúsko-Uhorska podľa sčítania ľudu z roku 1911 (William R. Shepherd, 1911)
**Austroslavizmus** bol politický smer 19. a 20. storočia hlásajúci orientáciu na vyriešenie problémov slovanských národov v Rakúskom cisárstve a neskôr Rakúsko-Uhorsku jedine pod vedením viedenského cisárskeho dvora.
Bol rozšírený najmä medzi českými liberálmi v polovici 19. storočia. Ako prvý ho navrhol Karel Havlíček Borovský v roku 1846 ako protinávrh k panslavizmu. Neskôr ho rozvinul do uceleného politického konceptu český politik František Palacký. Austroslavizmus bol tiež čiastočne podporovaný ďalšími slovanskými národmi v Rakúskom cisárstve.

## Program
Austroslavizmus predpokladal mierovú spoluprácu menších slovanských národov strednej Európy žijúcich na území Habsburskej monarchie, ktorým by nedominovali po nemecky hovoriace elity. Palacký navrhoval federáciu ôsmich národných krajov s výraznou samosprávou. Po porážke českej revolúcie v Prahe v júni 1848 tento program prestal byť dôležitým. Premena Rakúskeho cisárstva na Rakúsko-Uhorsko v roku 1867 tento program len oslabila, pretože Slovania na rozdiel od Maďarov nezískali toľko túženú samosprávu pri rakúsko-maďarskom vyrovnaní.

Ako politický koncept pretrval austroslavizmus až do pádu Rakúsko-Uhorska v roku 1918. Táto myšlienka bola niekoľkokrát použitá v neveľmi významných návrhoch federalizácie Rakúsko-Uhorska.

## Pozri aj
* Aurel Popovici
* *[[Idea státu rakouského]]*
* Panslavizmus
* Spojené štáty Veľkého Rakúska

## Zdroj

Kategória:Politika v Rakúsko-Uhorsku
Kategória:Slovania
Kategória:Politické smery
Henrich V. (Anglicko)

**Henrich V.** (* 16. september 1387, Monmouth, Wales – † 31. august 1422, Bois de Vincennes, Francúzske kráľovstvo) bol kráľ Anglicka.

## Životopis
Narodil sa ako najstarší syn Henricha IV. Bol vzdelaný a zručný vo všetkých vtedajších športoch. Okrem iného bol aj dobrým muzikantom. 

Na trón zasadol roku 1413. Už vo svojich dvadsiatich šiestich rokoch bol považovaný za zdatného bojovníka. Osvedčil sa v dlhej kampani proti Walesu. 

Roku 1415 obrátil svoju pozornosť na Francúzsko a obsadil Harfleur. Jeho vojenská misia na území Francúzska vyvrcholila slávnou bitkou o Agincourt, kde Henrich porazil veľkú presilu francúzskeho vojska a takmer vyhladil francúzsku šľachtu. Tá prišla po fatálnej strategickej chybe o vyše 5000 mužov modrej krvi a ďalších 1000 z nich bolo zajatých.

Roku 1417 sa opäť vrátil do Francúzska, kde v troch krátkych kampaniach zdolal Normandiu. Roku 1420 po dohode v Troyes si vzal za manželku dcéru francúzskeho kráľa a de facto sa tým stal virtuálnym vládcom Francúzska. Miesto na francúzskom tróne má patriť jeho synovi.

## Politika
V domácom prostredí bol Henrich považovaný za zdatného vládcu, zbožného a ťažko pracujúceho muža. Vynikal v administratíve ako aj vo veciach zahraničnej politiky.

## Smrť a následník
Henrich V. zomrel v roku 1422 na dyzentériu vo Francúzsku, kde sa vrátil kvôli udržaniu si pozície. Rok pred ním tu v boji zomrel jeho brat, gróf z Clarence.

Nasledovníkom na tróne sa stal jeho iba 9 mesačný syn Henrich VI., zdediac tak neutešenú situáciu vlády na dvoch podlomených stoličkách.

## Referencie


## Iné projekty

Kategória:Narodenia v 1387
Kategória:Úmrtia v 1422
Kategória:Králi Anglicka
Kategória:Pochovaní vo Westminsterskom opátstve
Kategória:Rytieri Podväzkového rádu
Kategória:Normandskí vojvodovia
Kategória:Vojvodovia z Cornwallu
Kategória:Princovia z Walesu
Au Café

**Au Café**  je reštaurácia v Bratislave v mestskej časti Petržalka na Viedenskej ceste pri Tyršovom nábreží a Sade Janka Kráľa. Nachádza sa v budove z roku 2003, ktorá bola postavená ako voľná replika pôvodnej budovy, asanovanej v roku 1966. 

Au Café bola postavená v roku 1827, odkedy slúžila ako obchod s kávou. Neskôr k nej bola pridaná aj reštaurácia. Vyše 100 rokov Au Café fungovala ako reštaurácia a obchod s kávou. V polovici 20. storočia začala budova chátrať a upadať, čo viedlo k jej asanácii začiatkom roku 1966. Traduje sa historka, podľa ktorej budovu dali asanovať preto, lebo sa počas otváracích hodín prepadol strop. Po asanovaní budovy sa na jej mieste plánovala výstavba polyfunkčnej budovy, zo zámeru sa nakoniec upustilo. Po zmene režimu v roku 1989 sa viackrát uvažovalo o jej znovupostavení. Prvou fázou bola stavba základov pre novú budovu (s odlišnou dispozíciou oproti pôvodnej budove) v prvej polovici 90. rokov. Z dôvodu nedostatku finančných prostriedkov vtedajší majiteľ vo výstavbe nepokračoval. Až na začiatku 21. storočia odkúpil pozemok Ľubo Roman (majiteľ neďalekého Leberfingeru ), ktorý nechal budovu dostavať a otvoril v nej reštauráciu nadväzujúcu na tradíciu starého Aucafé. Budova sa nachádza na brehu rieky Dunaj, odkiaľ ponúka výhľad na historické centrum Bratislavy a na Bratislavský hrad.

## Dejiny
* 1827 - Au Café, nový obchod s kávou bol založený na pravom brehu rieky Dunaj
* 1857 - majiteľom obchodu sa stal Roth a v roku 1871 František Pohl
* 1890 - Anton Apfel pridal ku kaviarni reštauráciu 
* 1896 - Karl von Palugyay zvýšil úroveň Au Cafe na luxusnú reštauráciu
* 1919 - Otto Kolin sa stal novým majiteľom a renovoval Au Café v metropolitnom štýle 
* 1927 - od 31. júla do 18. augusta prebiehajú oslavy 100. výročia postavenia a fungovania Au Café
* 1966 - dlhotrvajúci úpadok, asanácia budovy
* 2003 - 12. septembra otvorenie novopostaveného Au Café 

Kategória:Stavby v Bratislave
Kategória:Petržalka
Kategória:Reštaurácie na Slovensku
Magnetický náboj

**Magnetický náboj** (**Q<sub>m</sub>** ) je hypotetická fyzikálna veličina, analogická k elektrickému náboju, ktorá vyjadruje mieru schopnosti telesa pôsobiť magnetickou silou.

## Charakteristika
Nosičom magnetického náboja je hypotetická elementárna častica zvaná magnetický monopól. Predstavuje žriedla magnetického poľa, zdroj magnetických siločiar. Veličinu predpovedal Paul Dirac pri pokuse skĺbiť kvantovú mechaniku a všeobecnú teóriu relativity. 
* **Značka:** Qm (angl. *quantum of magnetic charge*)
* **Jednotka:** T.m² (v SI sústave), 1 D (Dirac) (experimentálne)
* **Merací prístroj:** Detektor magnetického náboja

## Elektrodynamika s magnetickými nábojmi

Variant elektrodynamiky s existenciou magnetických nábojov popisujú rovnice, ktoré sa niekedy nazývaju Diracove. Index e označuje veličiny zodpovedajúce elektrickému náboju, index m magnetickému. 

Maxwellove rovnice sú teda limitou Diracovych pri  Q_m  = 0. Teoretický podklad pre existenciu magnetického náboja vyplýva v klasickej teórii z fenoménu kvantovania elektrického náboja a singularity Maxwellových rovnic v špecifických prípadoch. V prospech existencie magnetického náboja hovoria aj niektoré najmodernejšie fyzikálne teórie. 

## Elementárne kvantum magnetického náboja
Vysvetliť kvantovanie elektrického náboja sa ukázalo ako veľmi zložitá vec. Zatiaľ jediným uspokojivým sa ukázalo Diracovo zdôvodnenie *Q<sub>m</sub> × Q<sub>e</sub> = r* kde *r* je elementárne kvantum momentu hybnosti. Elektrický náboj v Diracovom zdôvodnení sa dá nahradiť ťažiskom všetkých vo vesmíre, a tak platí, že ak vo vesmíre je aspoň jeden bodový magnetický náboj, všetky elektrické náboje sú kvantované. Elementárne kvantum magnetického náboja súvisí s elementárnym kvantom elektrického podľa vzťahu 
*Q<sub>e</sub> / Q<sub>m</sub> = α / 2* , kde *α* je konštanta jemnej štruktúry.

## Pozri aj
* elektrický náboj
* magnetický monopól

## Referencie


## Externé odkazy
* Magnetic Monopole Searches (lecture notes)
* Theoretical status of Magnetic monopoles 
* Magnetic charge

Kategória:Magnetizmus
Ján Greguš (hudobník)

**Ján Greguš** (* 1951, Handlová) je slovenský spevák, skladateľ a textár. Jeho dcérou je speváčka Yvette Gregušová.

## Zo života
V 80. rokoch vystupoval s hudobnou skupinou Metrum.
S piesňou "Daniela" niekoľkokrát vystupoval v televíznej relácii Repete.

Medzi známe piesne, ku ktorým napísal text patrí "Veľmi Ťa ľúbim, mama", na ktorej hudobne spolupracoval s Pavlom Zajáčkom. Pieseň naspievala ako 8-ročná jeho dcéra Yvette Gregušová a v určitých slovenských rozhlasových staniciach sa hrá na želanie pre jubilantov.

Väčšina jeho piesni má náboženský charakter. Redakcia náboženského vysielania Slovenského rozhlasu v 90. rokoch pripravila reláciu o jeho živote.

## Tvorba
### Diskografia
* 1981: *Daniela / Stará láska nehrdzavie* - Opus 9143 0534, SP 
* 1982: *Klaudia / Tajná láska* - Opus 9143 0583, SP 
* 1985: *Absolútne krásna žena / Zradíš ma : [[Metrum (hudobná skupina)|Metrum]]* - Opus 9143 0632, SP
* 1986:  *Kto je lepší / Žijem : [[Metrum (hudobná skupina)|Metrum]]* - Supraphon, SP 
* 1988: *Hej, Maťo / Pár sĺz : Ján Greguš so skupinou Metrum* - Opus, SP 
* 1998: *[[Láska z neba]]* - RB-Radio Bratislava, MC, CD
* 1999: *[[Láska, nádej, spása]]* - Relax ag.
* 2001: *[[Ján Greguš a Yvette]]* - RB-Radio Bratislava
* 2009: *Metrum, Ján Greguš - 1980* - , CD
* 2013: *[[Zlatý výber]]* - M-orth, CD
* 2013: *[[Večná láska]]* - ,CD

#### Kompilácie
* 1982: *[[Dvanásť do tucta]] - Diskotéka Opusu 9* - Opus 9113 1250, LP, A1.Stará láska nehrdzavie - spieva: Ján Greguš, hrá skupina: Zajace
* 1982: *Opus '82 - Najúspešnejšie melódie roka* - Opus 9113 1310, LP, A3. „V júli“
* 1983: *[[Dvanásť do tucta]] - Diskotéka Opusu 10* - Opus 9113 1414, LP, A1. Sylvia, A6. Smútok Ahoj, B2. Slnečné hodiny, B6. Jedináčik
* 1985: *Opus '85 - Najúspešnejšie melódie roka* - Opus 9113 1690, LP, B11. „Absolútne krásna žena“ - Ján Greguš, Metrum.
* 1995: *Repete 6* - Ena Records -13. „Daniela“
* 1998: *Pesničky pre šťastie* - RB - Radio Bratislava, MC, CD
* 1997: *[[Repete Gala 3]]* - Ena Records
* 2015: *Najkrajšie piesne [[Peter Hanzely|Petra Hanzelyho]]* - Opus, edícia: *Autorské piesne*, 13. „Ave Maria“ - Ján Greguš a Iveta Gregušová, 18. „Keď srdce plače“ - Ján Greguš  

### Piesňová tvorba

## Literatúra
* 1980 *Greguš nie je Gott*, časopis Populár, č. 8, Roč. 12 .
* 1982 *Ján Greguš na ceste daždivým ránom*, časopis Rytmus, 33. ročník , 3. číslo, 
* 1986 *Metrum hľadá svoje miesto*, časopis Rytmus, 37. ročník , 2. číslo,.
* 1987 *Metrum žije melódiou*, časopis Rytmus, 38. ročník , 1. číslo,.

## Referencie

## Externé odkazy
* Oficiálna stránka 
* Hudba musí liečiť - Rozhovor, zenskyweb.sk
* Ján Greguš - Spevák s vierou v srdci


Kategória:Narodenia v 1951
Kategória:Slovenskí popoví speváci
Kategória:Slovenskí rockoví speváci
Kategória:Slovenskí skladatelia modernej hudby
Kategória:Kresťanskí speváci
Kategória:Kresťanskí hudobní skladatelia
Kategória:Slovenskí textári piesní
Kategória:Osobnosti z Handlovej
Yvette Gregušová

**Yvette Gregušová** je slovenská speváčka, dcéra speváka Jána Greguša.

Ako 8-ročná naspievala pieseň „Veľmi Ťa ľúbim, mama“, ktorá vyšla na albume *[[Láska z neba]]*. Text k piesni napísal Ján Greguš a hudbu k nej napísali Ján Greguš spolu s Pavlom Zajáčkom. Pieseň sa v určitých slovenských rozhlasových staniciach hrá na želanie pre jubilantov.

Naspievala aj pieseň „Ocko môj“, ktorá vyšla na albume *[[Ján Greguš a Yvette]]*. Spolu s otcom Jánom naspievali viacero piesní. Napríklad „Pieseň pre Ivetku“ z albumu *[[Láska z neba]]*, „Ježiško spi“ na albume *[[Láska, nádej, spása]]* a „Zvoňte zvony“ na albume *[[Ján Greguš a Yvette]].*

Účinkovala aj v relácii STV – *Objavy Majstra N*.

## Diskografia
* (1998) *[[Láska z neba|Ján Greguš a Ivetka Gregušová - Láska z neba]]* – RB – Radio Bratislava, MC, CD
* (1999) *[[Láska, nádej, spása]]* – Relax ag., CD
* (2001) *[[Ján Greguš a Yvette]]* – RB-Radio Bratislava, CD

### Komplácie
* (1998) *Pesničky pre šťastie* – RB – Radio Bratislava, MC, CD
* (2000) *One, two, three* – RB – Radio Bratislava, MC, CD (podtitul: angličtina v pesničkách) – (spev: Monika Bobulová, Jakub Tlolka, Iveta Gregušová, Ľubka Hírešová, Michaela Plesníková, Anna Amtnnová, Jeanetta Martinsenová, Lenka Maťašíková, Robo Papp, hudba: Ali Brezovský, grafická úprava: Soňa Heevessyová)
 
## Zoznam piesní
zoznam nie je úplný
* Názov piesne – duet – (autor hudby/autor textu)
* „Ježiško spi“ – Iveta Gregušová a Ján Greguš –  (h: Wolfgang Amadeus Mozart)
* „Zvoňte zvony“ – Yvette Gregušová a Ján Greguš – (Ján Greguš / Gustáv Hupka) 
* „Ocko môj“ – (Ján Greguš a Borivoj Medelský / Ján Greguš)
* „Pieseň pre Ivetku“ (Ballade pour Adeline) – Ivetka Gregušová a Ján Greguš – (Paul de Senneville / Peter Guldan, Ján Greguš)
* „Veľmi Ťa ľúbim, mama“ –  (Pavel Zajáček, Ján Greguš / Ján Greguš)

## Pozri aj
* Ján Greguš (hudobník)
* Matka

## Externé odkazy
* Piesne na Supermusic.sk


Kategória:Slovenské speváčky
Kategória:Kresťanskí speváci
Lemur

**Lemur** môže byť:
*v zoológii:
**slovenský názov všetkých recentných rodov z čeľadí lemurovité (Lemuridae) a lepilemurovité (Lepilemuridae), niekedy okrem rodu *Varecia* (iný slov. názov: vari), a prípadne aj slovenský názov rodu *Indri* (iný slov. názov: indri), pozri lemurovité, lepilemurovité a indri
**latinský (teda vedecký) názov rodu, do ktorého patrí dnes už len druh lemur kata, ale do ktorého v minulosti patrilo oveľa viac druhov, pozri Lemur (latinský rod)
**príslušník taxónu lemury - pozri nižšie
*v starovekom Ríme: duša mŕtvych, pozri lemur (staroveký Rím)

**Lemury** môže byť:
* množné číslo slova lemur - pozri vyššie
* alternatívny slovenský názov:
** nadčeľade lemuroidovce (Lemuroidea)
** infraradu lemurotvarovce (Lemuriformes)

## Zdroje
Mochovce

**Mochovce** môže byť:
*bývalá obec na Slovensku, pozri Mochovce (obec)
*skrátene Atómové elektrárne Mochovce
Láska z neba

***Láska z neba*** je album spevákov Jána Greguša a dcéry Ivety Gregušovej z roku 1998, ktorý vyšiel na CD aj MC.

## Zoznam skladieb
# „Otče náš“ (slov.ľud. - upr. Pavel Zajáček, Ján Greguš) - 3:41
# „Jeruzalem“ (h: Pavel Zajáček, Ján Greguš / t: Ján Greguš) - 3:37 
# „Ave Mária“ (h: Franz Schubert - úpr. Pavel Zajáček / t: Jozef Strečanský) - 3:38 
# „Áno, či nie“ (h: F.Strempek / t: Pavol Jursa)  3:30 
# „Znej pieseň srdcom lásky“ (a: J. Donoval - Tichomír / úpr. Pavel Zajáček) - 3:46 
# „Tak nás súď“ (h: Pavel Zajáček, Ján Greguš / t: Ján Greguš) - 3:25 
# „Hallelujah“ (h: Borivoj Medelský / t: Ján Greguš) - 3:03 
# „Krásna žena“ (h: Pavel Zajáček, Ján Greguš / t: Ján Greguš) - 3:07 
# „Pieseň pre Ivetku“ (Ballade pour Adeline) (h: Paul de Senneville / t: Peter Guldan, Ján Greguš) - 2:54 
# „Láska z neba“ (h: S. Mihajlinec, Pavel Zajáček / t: Ján Greguš, Vojtech Scherhaufer) - 3:23
# „Veľmi Ťa ľúbim, mama“ (spieva Ivetka Gregušová) (h: Pavel Zajáček, Ján Greguš / t: Ján Greguš) - 2:57 
# „Daniela“ (h: Dorde Novkovič / t: Stanislav Jelínek) - 2:50

## Výroba albumu
* spev: Ján Greguš (1-10,12) a Ivetka Gregušová (9,11)-(Yvette Gregušová), vokálna skupina Trend
* hrá: štúdiová skupina P. Zajáčka
* aranžmány: Pavel Zajáček (1-3,5,6,8,11), Kamil Paprčka (12), František Strempek (4), Ali Beladič (7)
* producent: Marta Földešová
* výber a zostava: Dr. Borivoj Mendelský
* hudobná réžia: P.Zajáček, I. Burias
* zvuková réžia: P. Hubka, M. Roller
* mastering: Sonnica Bratislava,
* vyrobené v H & V audio
* vyrobené v spolupráci s Odbornou redakciou náboženského vysielania Slovenského rozhlasu Bratislava
* vydal: RB, Rádio Bratislava 1998

Kategória:Hudobné albumy z 1998
Kategória:Albumy Jána Greguša
Kategória:Albumy Yvette Gregušovej
Kategória:Hudobné albumy kresťanskej hudby
Láska, nádej, spása

***Láska, nádej, spása*** je album Jána Greguša, ktorý vyšiel na CD v roku 1999.

## Zoznam skladieb
# „Láska, nádej, spása“ – 4:16
# „Ježiško spi“ – 3:52 (W.A.Mozart)
# „Ó Božské srdce“ – 2:47
# „Na svoju česť“ – 2:58
# „Večný raj blažených“ – 3:50 (T.Albioni – Ján Greguš)
# „Duch Svätý“ – 3:25
# „Tvoj kríž“ – 3:02
# „Každé mesto, každá ves“ – 2:31
# „Tebe žijem, Ježiš môj“ – 2:00
# „Celá krásna si Mária“ – 2:38
# „Radosťou ovplývam“ – 3:23
# „Glória“ – 2:50 (P.Gabriel)

## Výroba albumu
* spieva: Ján Greguš (1 – 12)
* Iveta Gregušová (2) -(Yvette Gregušová)
* Hrá: št.skup. Pavla Zajáčka
* aranžmán: Pavel Zajáček (2,4,5,7,8,10 – 12)
* J. Greguš (1,9)
* B. Mendelský (3,6)
* texty: z Katolíckeho kancionálu upravil Ján Greguš
* Vydal: Relax ag. 1999

Kategória:Hudobné albumy z 1999
Kategória:Albumy Jána Greguša
Kategória:Albumy Yvette Gregušovej
Kategória:Hudobné albumy kresťanskej hudby
The Animals (UK album)

***The Animals*** je debutový album britskej skupiny The Animals, ktorý vydalo hudobné vydavateľstvo EMI v roku 1964. Oproti americkému debutu tejto skupiny s rovnakým názvom je britská edícia odlišná. 

## Zoznam skladieb
# „Story of Bo Diddley“
# „Bury My Body“
# „Dimples“
# „I've Been Around“
# „I'm in Love Again“
# „The Girl Can't Help It“
# „I'm Mad Again“
# „She Said Yeah“
# „The Right Time“
# „Memphis Tennessee“
# „Boom Boom“
# „Around and Around“

## Referencie


Animals, The
Animals, The
Animals, The
Animal Tracks (UK album)

***Animal Tracks*** je druhý britský album skupiny The Animals. Tento album vyšiel v roku 1965 a dosiahol šiestu pozíciu v britských hudobných rebríčkoch.

## Zoznam skladieb
# „Mess Around“ – 2:23
# „How You've Changed“ – 3:15
# „Hallelujah I Love Her So“ – 2:49
# „I Believe to My Soul“ – 3:28
# „Worried Life Blues“ – 4:16
# „Roberta“ – 2:07
# „I Ain't Got You“ – 2:32
# „Bright Lights Big City“ – 2:57
# „Let the Good Times Roll“ – 1:57
# „For Miss Caulker“ – 4:02
# „Roadrunner“ – 2:49

Kategória:Albumy The Animals
Kategória:Hudobné albumy z 1965
Propaganda Due

**Propaganda Due** (P2) bola organizácia pôvodne založená v roku 1887 v Ríme ako slobodomurársky náprotivok Kongregácie pre náuku viery a zanikla s príchodom fašizmu. V roku 1944 ju znovu založil Licio Gelli. Členovia P2 sa zorganizovali z vedúcich osobností hospodárstva, armády, politiky, mafie a tajných služieb. 

Jedným z hlavných cieľov P2 bolo v prípade volebného víťazstva Komunistickej Strany Talianska prevziať moc pomocou štátneho prevratu. Lóža fungovala oficiálne do roku 1976, keď bol odvolaný jej predsedajúci majster, ale operovala ilegálne až do roku 1981 ako pseudo-slobodomurárska alebo "čierna" či "zdanlivá - kamuflážna" lóža. 

## Založenie
V roku 1944 bola P2 znovu založená ako slobodomurárska lóža továrnikom (vlastníkom továrne na matrace) Liciom Gellim s oficiálnym uznaním veľlóže Grande Oriente d’Italia. Gelli sa stal v roku 1967 „majstrom lóže“. Počas obdobia, keď bola lóža vedená Liciom Gellim, bola P2 zapletená do mnohých talianskych zločinov a záhad, vrátane celoštátneho úplatkárskeho škandálu Tangentopoli, kolapsu Vatikánom riadenej Banco Ambrosiano a vrážd žurnalistu Mina Pecorelliho a bankára Roberta Calviho (riaditeľ Banco Ambrosiano). P2 bola odhalená v rámci vyšetrovania kolapsu finančného impéria Michele Sindonu.

## Cieľ
Cieľom talianskej tajnej lóže P2 bolo po hroziacom volebnom víťazstve Komunistickej Strany Talianska zabrániť prevzatiu moci komunistami. P2 to chcela dosiahnuť pomocou štátneho prevratu a prevziať vládu nad krajinou. O Liciovi Gellim sa tvrdí, že mal spojenie s CIA.

Základná stratégia bola transformovať taliansky štát pomocou spojenia špičkových politikov, veľkopodnikateľov, armádnych a policajných veliteľov ako aj šéfov tajných služieb s cieľom vytvoriť autoritatívny režim.

Najväčšiu aktivitu mala P2 v 70. rokoch, kedy bola vedúca špička zapletená do veľkého množstva kriminálnych a teroristických akcií. Podľa informácií spolupracovnika CIA a Mossadu Richard Brenneke financovala americká vláda lóžu P2 sumou vo výške do 10 miliónov dolárov mesačne.

## Odkazy
* Antikomunizmus
* Nadnárodný organizovaný zločin
* Operácia Gladio
* Roky olova v Taliansku

Kategória:Politické ideológie
Kategória:Vatikán
Kategória:Spravodajské služby
Kategória:Spojené štáty americké
Kategória:Izrael
Dikastérium pre náuku viery

**Dikastérium pre náuku viery** (; do roku 2022 **Kongregácia pre náuku viery**) je centrálna inštitúcia rímskokatolíckej cirkvi na ochranu cirkvi pred kacírstvom, teda odlišným vierovyznaním, založená pápežom Pavlom III. nariadením „Licet ab initio“ z 21. júla 1542 ako *Congregatio Romanae et universalis Inquisitionis* ().

Pred reformou rímskej kúrie pápežom Františkom z roku 2022 sa táto inštitúcia volala Kongregácia pre náuku viery ().

## Prefekti Kongregácie pre náuku viery (19652022)
Prvým prefektom **Kongregácie** bol predchádzajúci sekretár kardinál Alfredo Ottaviani, ktorý však po dlhú dobu používal titul sekretár či proprefekt (keď ako prefekt bol pápež Pavol VI.)


Obrázok:AlfredoOttaviani.jpg|1.Alfredo Ottaviani(1965–1968)
Obrázok:Franjo Šeper.jpg|2.Franjo Šeper(1968–1981)
Obrázok:Joseph Ratzinger.jpg|3.Joseph Ratzinger(25. november 198119. apríl 2005)
Obrázok:Procession - His Eminence William Cardinal Levada.jpg|4.William Joseph Levada(13. mája 20052. júla 2012)
Obrázok:Arcybiskup Gerhard Ludwig Müller w Myszyńcu - 14.jpg|5.Gerhard Ludwig Müller(2. júl 20121. júl 2017)
Obrázok:Prefecto Mons. Ladaria.jpg|6.Luis Francisco Ladaria Ferrer(1. júl 20175. jún 2022)


## Prefekti Dikastéria pre náuku viery

Obrázok:Prefecto Mons. Ladaria.jpg|6.Luis Francisco Ladaria Ferrer(5. jún 20221. júl 2023)
Obrázok:Víctor Manuel Fernández-(cropped).jpg|7.Víctor Manuel Fernández(1. júl 202321. apríl 2025dočasne od 9. máj 2025)


## Referencie

## Externé odkazy
* Oficiálna stránka

Náuka viery
Animalisms

***Animalisms*** je tretím britským albumom skupiny The Animals. Tento album má podobný zoznam skladieb ako jeho americká verzia, ktorá vyšla pod názvom  *[[Animalization]]*, ktorá vyšla o dva mesiace neskôr. 

Britská reedícia tohto albumu z roku 1996 s odlišným obalom je kombináciu albumov *Animalisms*, *Animalization* a skladieb z nezávislého EP z roku 1963, ktoré bolo nahrané pod názvom *The Alan Price Rhythm and Blues Combo*.

V júni 1966 album *Animalisms* dosiahol štvrté miesto v britských rebríčkoch.

## Zoznam skladieb
# „One Monkey Don't Stop No Show“
# „Maudie“
# „Outcast“
# „Sweet Little Sixteen“
# „You're on My Mind“
# „Clapping“
# „Gin House Blues“
# „Squeeze Her, Tease Her“
# „What Am I Living For“
# „I Put a Spell on You“
# „That's All I Am to You“
# „She'll Return It“

### Reedície z rokov 1996 a 2000
*Bonusové skladby:
# „Inside-Looking Out“
# „Don't Bring Me Down“
# „Cheating“
# „Help Me Girl“
# „See See Rider“
# „I Just Wanna Make Love To You“
# „Boom Boom“
# „Big Boss Man“
# „Pretty Thing“
*Stereo verzie:
# „Don't Bring Me Down“
# „See See Rider“
# „Help Me Girl“
# „Cheating“

## Referencie


Kategória:Albumy The Animals
Kategória:Hudobné albumy z 1966
Ján Greguš a Yvette

***Ján Greguš a Yvette*** je album Jána Greguša a Yvette Gregušovej, ktorý vyšiel na CD v roku 2001.

## Zoznam skladieb
# „Láskou dýcha zem“ (h:Pavel Šindler / t:Ján Greguš) – 3:44 
# „L´amore é Dio“ (h:Ján Greguš / t:Gustáv Hupka) – 3:48 
# „Nádherné dieťa Vianoc“ (h:Migliacci Fontana / t:Ján Greguš) – 3:06 
# „Otváram víno“ (h:Borivoj Medelský / t:Ján Greguš) – 3:25 
# „Slovensko plné krás“ (h:Peter Hanzely / t:Ján Greguš) – 3:19 
# „Slnko z tvojich očí“ (h:Ján Greguš / t:Ján Greguš) – 3:20 
# „Koľko je ciest“ (h:Ján Greguš / t:Pavel Gábriš) – 3:28 
# „Zvoňte zvony“ (h:Ján Greguš / t:Gustáv Hupka) – 3:34 
# „Ocko môj“ (h:Ján Greguš a Borivoj Medelský / t:Ján Greguš) – 2:50 
# „Super nápad“ (h:Ján Greguš / t:Ján Greguš) – 2:26 
# „Srdce ako dar“ (h:Ali Brezovský / t: Vlasta Brezovská) – 3:22 
# „Daj Boh šťastia tejto zemi“ (slov. ľudová / Viliam Ján Gruska – 3:22 
# „Nový život nádejí“ (h:Ján Greguš / t:Ján Greguš) – 3:45 
# „Cesta daždivým ránom“ (h:Garry Cowton / t:Alojz Čobej) – 3:45 
# „Priateľ“ (h:Ali Brezovský / t:Ľuboš Zeman) – 3:06 
# „Tak plač“ (h:Ali Brezovský / t:Ľuboš Zeman) – 3:33 
# „90 zápaliek“ (h:Ivan Horváth / t:Ľuboš Zeman) – 2:54

## Výroba albumu
* spev: Ján Greguš (1 – 8,10 – 17)
** Yvette Gregušová (8,9)
** Ľudovít Nosko (15)
* Aranžmán: Pavel Šindler – klávesy, programovanie (1,4,13)
* Tomáš Rédey – klávesy, programovanie (2,7,8,17),-gitary (2,7,8,11,15,16,17),-vokál (11)
* Pavel Zajáček – klávesy, programovanie (3,5,6,9,10,14)
* Marián Zajáček – bicie (3,5,6,9,10,14)
* Jiří Vana – gitary (3,14), skupina ABS (11,15,16)
* OĽUN pod vedením Miroslava Dudíka (12), skupina Trend (3,14)
* Pavel Gábriš -recitatív (7)
* Gustáv Hupka-recitatív (8)
* Vydal: RB, Rádio Bratislava 2001.

Kategória:Albumy Jána Greguša
Kategória:Albumy Yvette Gregušovej
Kategória:Hudobné albumy z 2001
Kategória:Hudobné albumy kresťanskej hudby
Bicorn

thumb|right|Bicorn

**Bicorn**, niekedy zvaný tiež **krivka trojrohého klobúka** (Cundy and Rollett 1989, s. 72), je názov pre súbor kriviek štvrtého stupňa, ktorých štúdiu sa venovali James Joseph Sylvester v roku 1864 a Arthur Cayley v roku 1867 (archív MacTutor). Bicorn je určený parametrickými rovnicami: 

x=a \sin t \,
y=\frac{a \cos ^ 2 t (2 + \cos t)}{3 + \sin ^ 2 t} \,

a karteziánskou rovnicou.
y^2(a^2-x^2)=(x^2+2ay-a^2)^2 \,

Oblasť ohraničená krivkou z intervalu 0  je

A=\frac{1}{3} \pi a [4 \sqrt{3} -6 +3(4\sqrt{3} -7)] \,
Pre a=1

A=\frac{1}{3}(16 \sqrt{3} -27)) \pi \,

Zakrivenie a uhol sú dané pre  -\pi .

## Externé odkazy
* MathWorld Zdroj, z ktorého pôvodne čerpal tento článok

Kategória:Algebrické krivky
Kategória:Krivky
TEDOM C12 D

**TEDOM C12 D** je model mestského nízkopodlažného autobusu vyrábaný firmou TEDOM sídliacou v českom meste Třebíč. 

## Prevádzka na Slovensku

Na Slovensku je typ C12 D prevádzkovaný v troch prevádzkach, a to v Bardejove šiestimi vozidlami a v prevádzkach Lučenec a Rimavská Sobota dokopy siedmimi vozidlami.

## Pozri aj
* Oficiálna stránka

Kategória:Autobusy TEDOM
Dale Allan Gardner

**Dale Allan Gardner** (* 8. november 1948, Fairmont, Minnesota, USA – † 19. február 2014, Colorado Springs, Colorado) bol americký kozmonaut z letov raketoplánmi.

## Životopis
### Mladosť a výcvik
Po základnej a strednej škole vyštudoval univerzitu v Illinois a získal tam v roku 1970 titul inžiniera fyziky. Vstúpil do armády a stal sa námorným leteckým dôstojníkom testovacej eskadry v Point Mugu v Kalifornii. V čase prijatia do tímu kozmonautov NASA bol slobodný a bezdetný. 

### Lety do vesmíru
Po prvýkrát letel raketoplánom koncom leta roku 1983, keď mal 35 rokov. Šesťdenného letu STS-8 sa zúčastnila táto päťčlenná posádka: veliteľ Richard Truly, ďalej Daniel Brandenstein, Guion Bluford, Dale Gardner a William Thornton. Na naliehanie armády štart z Kennedyho vesmírneho strediska na myse Canaveral aj pristátie na základni Edwards Air Force Base boli v noci kvôli plánovaným vojenským cieľom. V noci tiež vypustili indickú telekomunikačnú družicu *Instat 1B*.

O rok neskôr, v roku 1984 letel na raketopláne Discovery. Jej veliteľom bol Frederick Hauck a miesto v pilotnom kresle zaujal nováčik David Walker. Ako letoví špecialisti leteli Joseph Allen a Dale Gardner. Ovládanie „kanadskej ruky“ mala na starosti Anna Fisherová. Hneď potom, čo sa dostali na obežnú dráhu, vypustili kanadskú družicu *Anik D2* a na druhý deň vojenskú družicu *Leasat 1*. Potom sa im podarilo odchytiť z obežných dráh družice *Westar 6* a *Palapa B2* a vrátiť sa s nimi na Zem, po 7 letových dňoch na Kennedyho vesmírne stredisko. Vďaka splneným úlohám bola misia pre NASA zárobkovým podnikom. Počas svojich 2 letov strávil vo vesmíre 14 dní. Je zapísaný ako 126 kozmonaut Zeme.

* STS-8  Challenger (30. august 1983 – 5. september 1983)
* STS-51-A  Discovery (8. november 1984 – 16. november 1984) 

### Po letoch
V roku 1993 pracoval vo firme TRW, Inc. v Colorado Springs. 

## Referencie


## Externé odkazy
* http://www.lib.cas.cz/space.40/ASTRON/USA/GARD-DA.HTM
* http://mek.kosmo.cz/bio/usa/00126.htm
* Gardner, D.A. v Malej encyklopédii kozmonautiky
* Dale Gardner encyklopédii SPACE-40

## Zdroj
*

Kategória:Kozmonauti USA
Kategória:Osobnosti z Minnesoty
Zoznam členov Francúzskej akadémie

**Zoznam bývalých a súčasných členov [[Francúzska akadémia|Francúzskej akadémie]]** podľa kresiel (franc. ) od roku 1634.

__NOTOC__





Francúzska akadémia
Kategória:Členovia Francúzskej akadémie
Digitálny voyeurizmus

**Digitálny voyeurizmus** je druh voyeurizmu. Je zhodný s "bežným" voyeurizmom (sledovanie cudzích ľudí a získavanie informácií, aj pikantných, o nich pre vlastné potešenie a vzrušenie z tejto činnosti), no využívajú sa pri tom súčasné technológie, napríklad:
* šikovne zabudnutý MP3 prehrávač so zapnutým diktafónom, prípadne rádiová ploštica, na záchode, v kúpeľni, v spálni, v telefóne...
* kamera, webkamera (patriaca užívateľovi ale nedopatrením verejne prístupná z internetu alebo patriaca voyeurovi)
* otváranie cudzích správ v e-mailových kontách, komunikačných účtoch
* použitie trójskeho koňa, keyloggera, programu na snímanie obrazovky, pre sledovanie aktivít človeka na počítači
* odpočúvanie pripojenia na internet za účelom čítania cudzích správ a inej komunikácie, nie ich menenia, či posielania
* hľadanie pikantných obrázkov s užívateľmi počítača v naivne zdieľaných sieťových zložkách

## Pričom
* daná osoba sa pritom snaží byť neodhalená
* cieľom nie je získané informácie posielať tretej osobe ani ich inak zneužiť

## Zákon
V USA a prakticky kdekoľvek na svete je problém so svojvoľným fotografovaním cudzích ľudí na ulici, najmä žien pre ich príťažlivý vzhľad.
http://findarticles.com/p/articles/mi_m0ECZ/is_2004_May_14/ai_n6266149/pg_1

Kategória:F65 Poruchy voľby sexuálneho objektu
Kategória:Duševné poruchy
Karol II. (Rakúsko)

**Karol II. František Štajerský**, (* 3. jún 1540, Viedeň, Rakúsko – † 10. júl 1590, Graz) bol od r. 1564 rakúsky a štajerský arcivojvoda z rodu Habsburgovcov, syn rímskonemeckého cisára, českého a uhorského kráľa Ferdinanda I. Habsburského a Anny Jagelovskej.

Najmladší Ferdinandov syn zdedil po otcovej smrti v r. 1564 tri vnútrorakúske vojvodstvá (Štajersko, Korutánsko, Kransko) a k tomu Goricu a Istriu. Za svoje sídlo si zvolil Graz.

V roku 1573 sa stal generálnym miestodržiteľom Chorvátska a vindickej marky. Ako neochvejný zástanca a šíriteľ katolíctva povolal v r. 1576 do svojich krajín jezuitov a vo svojom sídelnom meste v r. 1586 založil univerzitu.

Karol Štajerský vošiel do dejín ako zakladateľ vedľajšej, štajerskej línie Habsburgovcov.

## Rodinné pomery
Ešte počas života Karolovho otca sa začalo uvažovať o jeho sobáši s anglickou kráľovnou Alžbetou I., prípadne o sobáši so škótskou kráľovnou Máriou Stuartovnou. Často prerušované rokovania napokon nepriniesli výsledok a skončili neúspechom.

Až 26. augusta 1571 sa Karol oženil s Máriou Annou Bavorskou (* 1551 – † 1608), ktorá ako dcéra bavorského vojvodu Albrechta V. a jeho manželky Anny, Karolovej staršej sestry, bola jeho pokrvnou neterou. Počas veľmi harmonického manželstva sa im narodilo 15 detí, z ktorých sa štyri nedožili dospelosti:
* Ferdinand (* 15. júl 1572 – † 3. august 1572)
* Anna (* 16. august 1573 – † 10. február 1598) ∞ 1592 poľský kráľ Žigmund III. (* 1566 – † 1632)
* Mária Kristína (* 10. november 1574 – † 6. apríl 1621) ∞ 1595 sedmohradský vojvoda Žigmund Bátori (r. 1599)
* Katarína Renáta (* 4. január 1576 – † 29. jún 1595)
* Alžbeta (* 13. marec 1577 – † 29. január 1586)
* Ferdinand, neskorší cisár Ferdinand II. (9. júl 1578 – † 15. február 1637)  ∞
** 1600 Mária Anna Bavorská (* 1574 – † 1616)
** 1622 Eleonóra Gonzaga (* 1598 – † 1655)
* Karol (* 17. júl 1579 – † 17. máj 1580)
* Gregoria Maximiliána (* 22. jún 1581 – † 20. september 1597)
* Eleonóra (* 25. september 1582 – † 28. január 1620), mníška
* Maximilián Ernest (* 17. november 1583 – † 18. február 1616)
* Margaréta (* 25. december 1584 – † 3. október 1611) ∞ 1599 španielsky kráľ Filip III. (* 1578 – † 1621)
* Leopold (* 9. október 1586 – † 13. september 1632) ∞ Klaudia Medicejská (* 1604 – † 1648)
* Konštancia (* 24. december 1588 – † 10. júl 1631) ∞ 1605 poľský kráľ Žigmund III. (* 1566 – † 1632)
* Mária Magdaléna (* 7. október 1589 – † 1. november 1631) ∞ 1608 toskánsky veľkovojvoda Cosimo II. Medicejský (* 1590 – † 1621)
* Karol (* 7. august 1590 – † 28. december 1684), veľmajster Rádu nemeckých rytierov

## Rodokmeň Karola Štajerského

## Iné projekty

Kategória:Habsburgovci
Kategória:Nositelia Rádu zlatého rúna
Kategória:Osobnosti z Viedne
Bratislavská zmluva

náhľad|Bratislavská zmluva (1491)
**Bratislavská zmluva** alebo **bratislavský mier** bola dohoda medzi rímskonemeckým kráľom Maximiliánom I. Habsburským a novozvoleným uhorským kráľom Vladislavom II. Jagelovským uzavretá v Bratislave v roku 1491.

Potvrdzovala staršie dohody (z roku 1462) medzi Maximiliánovým otcom cisárom Fridrichom III. Habsburským a uhorským kráľom Matejom Korvínom o nástupníctve na uhorskom tróne.

Maximilián v snahe o získanie uhorskej koruny vyhnal po Korvínovej smrti uhorské posádky z Dolného Rakúska, vtrhol do Uhorska (dobyl veľkú časť územia po Stoličný Belehrad a Záhreb), no pre vzburu vojska bol donútený uzavrieť s novým panovníkom Vladislavom II. Jagelovským v Bratislave zmluvu, ktorou Vladislav II. priznal Habsburgovcom nárok na uhorský trón v prípade vymretia rodu Jagelovcov.

Zmluva, bola potvrdená v roku 1515 a stala sa základom habsburského panstva v Uhorsku v rokoch 1526 – 1918.

## Referencie


Kategória:Dejiny Uhorska
Kategória:Dejiny Slovenska
Kategória:Dejiny Bratislavy
Zmluva
D2 (Remixy)

***D2 (Remixy)*** (na obale albumu štylizované ako ***D▪2***) je remixový album speváčky Dary Rolins, ktorý vydalo 10. marca 2008 hudobné vydavateľstvo Sony BMG. Nahrávka obsahuje 20 remixov – z toho 17 remixov skladieb z predchádzajúcich dvoch albumov – *[[What’s my name]]* (2001) a *[[D1 (album)|D1]]* (2006) a tri novinky. Prvým singlom sa stala skladba „Volný pád“. 

## O albume
Jeho názov je pokračovaním názvu predchádzajúceho albumu *[[D1 (album)|D1]]* inšpirovaný označením diaľnice, ktorou sú spojené jej dva domovy, Bratislava s Prahou. Voľné pokračovanie cesty D1 vedie naprieč žánrami: od hip-hopu cez r´n´b, dance, garage, 2step, house... pričom každý z autorov mal možnosť výberu (úplne podľa vlastného uváženia či vkusu) z predchádzajúcich dvoch albumov *[[What’s my name]]* a *[[D1 (album)|D1]]*. Na albume sa podieľali nielen českí a slovenskí umelci (abecedne: DJ Boss, DJ Braun, DJ Viktor Hazard feat. Rytmus, Jan Kleník, DJ Moskito, DJ Neo, PSH, Robert Burian, DJ Toky, DJ Trafik feat. Orion, Veneer, DJ Wich), ale tiež napríklad Brit MJ Colem alebo americkí Naughty By Nature. Súčasťou albumu sú aj tri nové skladby: „Let's Go“ (Big Fish feat. Nironic), „Fell Like I'm Dancing“ (DJ Wich) a „Volný pád“ (DJ Trafik feat. Orion), čo je zároveň prvým radiovým singlom z albumu. Prvý videoklip z albumu ku skladbe „If“ mal svoju premiéru 14. marca 2008 na TV Óčko.

## Krst albumu
Krst albumu prebehol štýlovo - Sunarom (mliekom určeným na výživu dojčiat), nakoľko Dara bola tri týždne pred pôrodom dcéry Laury (27. marca 2008). Krstným otcom sa stal americký raper Nironic, ktorý je zároveň hosťom na albume.

## Zoznam skladieb

## Umiestnenie v rebríčkoch

## Externé odkazy
* ''Dara Rolins – D2 (Remixy)'' na Discogs

## Referencie

Kategória:Albumy Dary Rolins
Kategória:Hudobné albumy z 2008
Kategória:Remixy
What’s my name

**What’s my name**   je štúdiový album speváčky Dary Rolins, ktorý vydalo 18. marca 2001 hudobné vydavateľstvo Epic Records. Na albume sa producentsky podieľal Jan Kleník z Ohm Square a jednou skladbou prispel aj frontman skupiny Monkey Business Roman Holý.

## Zoznam skladieb

*'''[1]''' Anglická verzia „Ležím na tráve“
*'''[2]''' Anglická verzia „Na teba sa dívam“

## Umiestnenie v rebríčkoch

## Externé odkazy
* ''Dara Rolins – What’s my name'' na Discogs

## Referencie

Kategória:Albumy Dary Rolins
Kategória:Hudobné albumy z 2001
Odvážnosť

**Odvážnosť**, **statočnosť** (fortitudo), alebo **guráž** je pevná a stabilná vôľa splniť si svoju poznanú osobnú povinnosť vždy a aj napriek veľkým prekážkam, a teda nevzdať sa sledovania svojho posledného cieľa vytrvať pri poznanom dobre aj v nebezpečenstvách a ťažkostiach.

Preto statočnosť je racionálne uvážené slobodné rozhodnutie podujať sa na prekonávanie poznaných prekážok, na vynaloženie potrebných námah, ktoré sú nevyhnutne spojené s týmto prekonávaním prekážok, a to vždy úmerne hodnote dobra, a dosiahnutie ktoré priamo ide.

To znamená, že ak ide o najvyššie dobrá – statočný človek je pripravený obetovať aj svoj život. Statočnosť nie je popretie strachu, ani nie neprítomnosť strachu. Naopak – statočnosť je rozhodná vôľa a pevné úsilie konať to, čo je potrebné konať, a to aj napriek preciťovanému a poznanému strachu, ba v statočnosti je už obsiahnuté aj rozhodnutie strach v sebe premôcť, prekonať, eliminovať ho. Tento charakter statočnosti Aristoteles vysvetľuje takto: „Statočný človek je neohrozený, ako sa na človeka patrí. Bude sa teda síce báť aj takých nadľudských vecí, ako sa má a ako je rozumné… Lebo statočný človek trpí a koná, ako je rozumné a ako sa patrí.“

Statočnosť sa teda nestotožňuje s opovážlivou smelosťou, príznačnou neuváženým a bezhlavým vrhaním sa do veľkých nebezpečenstiev, a to aj vtedy, keď konanie prípadne nie je ani potrebné, alebo keď je vonkoncom beznádejné, nezmyselné a racionálne neodôvodniteľné, a tobôž nie je identická so siláckou smelosťou, príznačnou veľkými slovami pred konaním a potom zbabelosťou, keď je čas na konanie.
Statočnosť doplňujú alebo ju podporujú cnosti: sebadôvera, odvaha, rozvaha v kritických chvíľach, veľkorysosť v podnikaní, veľkodušnosť v stykoch s ľudmi, štedrosť, vytrvalosť aj vtedy, keď činnosť neprináša uspokojenie, keď je neúspešná, trpezlivosť v utrpení, v bolestiach, smútku a v nezdare, stálosť a pevnosť, vernosť, spoľahlivosť atď.

So statočnosťou sú v rozpore vlastnosti: baživosť po sláve a poctách, megalománia, malomyseľnosť, ustrašenosť, zbabelosť, poddávanie sa pocitu menejcennosti, zmäkčilosť a nemiestna krotkosť, ľahostajnosť, lakomstvo, nemiestna ústupčivosť a poddajnosť, siláctvo, sklon k zbytočnému riskovaniu atď. Najťažšími skúškami statočnosti sú tie nebezpečenstvá, v ktorých ide priamo o život, v nebezpečenstvách života, alebo keď ide o najvyššie hodnoty človeka – tu sa prejavuje statočnsoť pevnosťou ducha, pokojom a rozvahou.

Kategória:Psychológia
Kategória:Cnosti
Neurotechnológia

**Neurotechnológie** sú zoskupením rôznych techník, ktorých cieľom je zdokonalenie činnosti a výkonnosti ľudského mozgu. Sú založené hlavne na praktickom využití vedeckých poznatkov a technológií, ale aj na poznatkoch starobylých duchovných učení. 

Regulácia stavov vedomia je u neurotechnológií dosahovaná vďaka **audio-vizuálnej stimulácii AVS**. Táto je obyčajne realizovaná pomocou jednoduchších periodických optických stimulov, privádzaných na LED diódy okuliarov a súčasnou prepracovanou zvukovou stimuláciou, tiež periodického charakteru, cez stereoslúchadlá (psychowalkman). Umožňujú viac, alebo menej komplikované priebehy AVS (kde sa frekvencia a typ stimulácie postupne mení) a sú určené pre rôzne špecifické ciele. Počas stimulácie dochádza v mozgu daného človeka k "efektu strhávania rytmov", ktorý spôsobuje postupné prelaďovanie z jedného stavu vedomia do iného. Pri mnohých zámeroch už samotné "prepnutie" do iného stavu mozgu je žiadaným a konečným cieľom relaxovať, zaspať či dobiť energiu. Pri zložitejších cieľoch pomáha synchronizácii (kooperácii) práce ľavej a pravej hemisféry mozgu. U bežného človeka je väčšina aktivít mozgu lokalizovaná prevažne v jednej z hemisfér, pričom, veľmi zjednodušene povedané, ľavá korešponduje prevažne s lineárnymi a logickými úlohami a pravá skôr s intuitívnym, podvedomým a priestorovým spracovaním informácií.
Kváder

{2}
|polomer2=-
|duál=-
}}
**Kváder** je trojrozmerné teleso – mnohosten, ktorého steny tvorí šesť pravouhlých štvoruholníkov (obvykle obdĺžnikov, ale existujú i špeciálne prípady). Kváder obsahuje tri skupiny rovnobežných hrán zhodnej dĺžky (v rámci skupiny). Tieto dĺžky sú obvykle označované ako **dĺžka, šírka a výška kvádra**. Inak povedané kváder je kolmý rovnobežnosten, ktorého podstavou je pravouholník.

## Vlastnosti
Objem  V \,\!  a povrch  S \,\!  kvádra sa počíta z dĺžky jeho hrán  a,b,c \,\! :
: V = a.b.c \,\!

Povrch kvádra sa rovná dvojnásobku súčtu plôch jednotlivých strán:
: S = 2.(a*b + b*c + a*c) \,\! 

Kváder má tri rôzne dĺžky stenových uhlopriečok, ktoré sú dĺžkou uhlopriečok obdĺžnikov vo vzťahu k jeho stranám, a počítajú sa z Pytagorovej vety:

: u_a = \sqrt{b^2 + c^2} \,\! 
: u_b = \sqrt{a^2 + c^2} \,\! 
: u_c = \sqrt{a^2 + b^2} \,\! 

Dĺžku uhlopriečky kvádra (vzdialenosť dvoch vrcholov, ktoré neležia na rovnakej stene) vypočítame taktiež pomocou Pytagorovej vety:

: u = \sqrt{a^2 + b^2 + c^2} \,\! 

uhly medzi stenami a uhlopriečkami:
:\alpha=\operatorname{arctg}\frac{a}{\sqrt{b^2+c^2}}
:\beta=\operatorname{arctg}\frac{b}{\sqrt{c^2+a^2}}
:\gamma=\operatorname{arctg}\frac{c}{\sqrt{b^2+c^2}}

Kváder má šesť stien obdĺžnikového tvaru (je špeciálnym prípadom hranola) z ktorých dve protiľahlé sú vždy zhodné, osem vrcholov a dvanásť hrán z ktorých štvorice rovnobežných majú vždy zhodnú dĺžku.
right|thumb|120px|Rozvinutá plocha kvádra
### Súmernosť
*Kváder je stredovo súmerný podľa priesečníka svojich telesových uhlopriečok.
*Kváder je osovo súmerný podľa troch osí – spojníc stredov protiľahlých stien.
*Kváder je rovinne súmerný podľa troch rovín. Každá z týchto rovín je rovnobežná s niektorou zo stien kvádra a prechádza priesečníkom uhlopriečok kvádra.

### Vlastnosti
*Každé dve steny kvádra sú rovnobežné alebo kolmé. Každé dve hrany kvádra sú rovnobežné alebo kolmé.
*Eulerova formula – počet plôch (S), vrcholov (V), a hrán (E) kvádra je možné vyjadriť vzorcom:
: S + V = E + 2, čo v našom prípade je 6 + 8 = 12 + 2.

## Špeciálny prípad
### Pravidelný štvorboký hranol
Špeciálnym prípadom kvádra pre  a = b \,\!  je **pravidelný štvorboký hranol**. Ten má najmenej jednu dvojicu protiľahlých stien štvorcovú – túto potom nazývame **základňa** alebo **podstava**. Tretiu hranu kvádra (nenachádzajúcu sa na podstave) potom nazývame **výška hranola**  v = c \,\! .

Vzorce pre objem a povrch sa zjednodušia na:
*  V = a^2.v \,\! 
*  S = 2.a^2 + 4.a.v \,\! 

### Kocka
Špeciálnym prípadom kvádra (a zároveň špeciálnym prípadom pravidelného štvorbokého hranola pre   a = b = c \,\!  je kocka.

## Pozri aj
*Kocka
*Obdĺžnik
*Mnohosten
*hranol (mnohosten)

## Iné projekty

## Externé odkazy
* Objem a povrch kvádra a kocky

Kategória:Priestorové útvary
Audiovizuálny stimulátor

**Audiovizuálny stimulátor** alebo hovorovo **psychowalkman** je (prenosný) prístroj na reguláciu stavov vedomia pomocou audiovizuálnej stimulácie (AVS). Súčasťou prístroja sú zvyčajne okuliare so svetelnými diódami a stereoslúchadlá. 

Periodické optické stimuly sú privádzané na LED diódy okuliarov a súčasne pôsobí cez stereoslúchadlá prepracovaná periodická zvuková stimulácia. Frekvencia a typ stimulácie sa postupne mení. Je určená pre rôzne špecifické ciele. 

Počas stimulácie dochádza v mozgu k efektu strhávania rytmov, ktorý spôsobuje postupné prelaďovanie z jedného stavu vedomia do iného. Pri mnohých zámeroch už samotné "prepnutie" do iného stavu mozgu je žiadaným a konečným cieľom (relaxovanie, zaspanie, dodanie energie). Na Slovensku sa používa najmä ako pomôcka pri učení cudzích jazykov.

Pri zložitejších cieľoch pomáha stimulácia synchronizácii (kooperácii) práce ľavej a pravej hemisféry mozgu. U bežného človeka je väčšina aktivít mozgu lokalizovaná prevažne v jednej z hemisfér, pričom, veľmi zjednodušene povedané, ľavá korešponduje prevažne s lineárnymi a logickými úlohami a pravá skôr s intuitívnym, podvedomým a priestorovým spracovaním informácií.

Vedné odbory, ktoré sa zaoberajú  zdokonalením činnosti a výkonnosti ľudského mozgu pomocou audiovizuálnej stimulácie sa nazývajú neurotechnológie. Sú zoskupením rôznych techník, založených hlavne na praktickom využití vedeckých poznatkov a technológií, ale aj na poznatkoch starobylých duchovných učení.

Kategória:Psychológia